34. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 883  της 30 Νοεμ./4 Δεκ. 1976 (ΦΕΚ Α' 324). Περί διασφαλίσεως της ταυτότητος προς την ιατρικήν συνταγήν των δια των φαρμακείων λιανικώς πωλουμένων φαρμάκων. Έχοντες υπ' όψει: 1.Τας διατάξεις του άρθρ. 44 του Νόμ. 5607/1932 "περί κωδικοποιήσεως και συμπληρώσεως της φαρμακευτικής νομοθεσίας". 2.Τας διατάξεις της παρ. 7 του άρθρ. 13 ως και του άρθρ. 18 του Ν.Δ. 96/1973 "περί της εμπορίας εν γένει των φαρμακευτικών, διαιτητικών και καλλυντικών προϊόντων". 3.Την υπ' αριθ. 871/1976 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, απεφασίσαμεν: Σκοπός. Άρθρ.1.-Προς διασφάλισιν της ταυτότητος των πωλουμένων φαρμάκων κατά τα εν τη ιατρική συνταγή διατεταγμένα δέον δια τα διατιθέμενα λιανικώς μέσω των φαρμακείων προς το κοινόν φάρμακα να τηρούνται τα εν τοις επομένοις άρθροις οριζόμενα. Υποχρεώσεις παραγωγών, παρασκευαστών,  αντιπροσώπων και εισαγωγέων. Άρθρ.2.-1.Παραγωγοί, εισαγωγείς, παρασκευασταί και αντιπρόσωποι φαρμακευτικών εν γένει ιδιοσκευασμάτων και σκευασμάτων, υποχρεούνται όπως επί της εξωτερικής συσκευασίας εκάστου τεμαχίου των υπ' αυτών παραγομένων, παρασκευαζομένων, συσκευαζομένων ή εισαγομένων φαρμακευτικών εν γένει προϊόντων αναγράφουν δια τυπογραφικών στοιχείων εις εμφανές σημείον εντός διατρήτου περιμετρικώς και ευκόλως αποκοπτομένου πλαισίου διαστάσεων ακριβώς 20Χ20 (είκοσιν επί είκοσι χιλιοστών) την ονομασίαν, μορφήν και συσκευασίαν, την τιμήν λιανικής πωλήσεως, ως και τον κωδικόν αριθμόν του Ιδρύματος Κοινωνικών Ασφαλίσεων του εμπεριεχομένου προϊόντος. 2.Ειδικώς, η τιμή λιανικής πωλήσεως δέον να εκτυπούται δια μεγαλυτέρων τυπογραφικών στοιχείων, των ετέρων δύο ως άνω ενδείξεων μορφής και συσκευασίας. "3.Προκειμένου περί αντιβιοτικών, σουλφαμιδούχων ή ετέρων φαρμακευτικών ιδιοσκευασμάτων και σκευασμάτων ενθυλακωμένων υπό μορφήν καψουλών ή δισκίων εντός ζελατίνης ή αλουμινοχάρτου πωλουμένων εις το κοινόν τμηματικώς εκ μεγάλης συσκευασίας (εμβαλαγίου) έκαστον των εν παρ. 1 πλαισίων δέον να αντιστοιχή εις τέσσαρα ή δύο τεμάχια καψουλών ή δισκίων, η αναγραφομένη δε τιμή επί του πλαισίου δέον να αναφέρεται εις την αξίαν τεσσάρων ή δύο καψουλών ή δισκίων". Η παρ. 3 αντικατεστάθη ως άνω δια του Π.Δ. 136 της 7/16 Φεβρ. 1977 (ΦΕΚ Α' 44). 4.Προκειμένου περί προϊόντων, περί των οποίων η παρ. 1 του παρόντος άρθρου, κυκλοφορούντων εντός μεταλλικών ή πλαστικών κυτίων ως και κυκλοφορούντων εις φιαλίδια άνευ χαρτοκυτίου δέον να τίθεται αυτοκόλλητος ετικέττα έχουσα τας αυτάς διαστάσεις και φέρουσα τας αυτάς ενδείξεις ως και το διάτρητον πλαίσιον. Υποχρεώσεις φαρμακοποιών. Άρθρ.3.-1.Αι υπό των φαρμακείων εκτελούμεναι ιατρικαί συνταγαί ησφαλισμένων του Δημοσίου και των ασφαλιστικών ταμείων υποβαλλόμεναι προς είσπραξιν δια την αξίαν αυτών δέον να φέρουν επ' αυτών τα αντίστοιχα πλαίσια ή αυτοκολλήτους ετικέττας, αναλόγως της περιπτώσεως, των επ' αυτών αναγραφομένων φαρμάκων δια τα οποία εξετελέσθη η συνταγή. "2.Επί πωλήσεως φαρμάκων προς μη ησφαλισμένους αι επί του διατρήτου πλαισίου ή της αυτοκολλήτου ετικέττας υφιστάμεναι ενδείξεις δέον να διαγράφωνται χιαστί και διαγωνίως δια γραφίδος στερεάς μελάνης άνευ αποκοπής ή αποκολλήσεως του διατρήτου πλαισίου ή της αυτοκολλήτου ετικέττας". "3.Προκειμένου περί εκτελέσεως ιατρικών συνταγών ησφαλισμένων του Ιδρύματος Κοινωνικών Ασφαλίσεων (ΙΚΑ), πλέον των εν παρ. 1 του παρόντος οριζομένων, ίνα λογισθή ως κανονικώς εκτελεσθείσα ή συνταγή, δέον να τηρώνται υπό των εκτελούντων ταύτην φαρμακοποιών, συμβεβλημένων ή μη μετά τούτου και τα εξής: α)Να υφίσταται η υπογραφή και η σφραγίς του εκδώσαντος ταύτην ιατρού επί τυχόν ξεσμάτων, διορθώσεων και διαγραφών επ' αυτής. β)Να υπογράφεται η συνταγή υπό του παραλαβόντος τα φάρμακα δια τα οποία εξετελέσθη αύτη αναγραφομένου άμα ευαναγνώστως και του ονοματεπωνύμου τούτου επ' αυτής. γ)Να καταχωρήται η εκτελεσθείσα συνταγή επί του βιβλιαρίου ασθενείας απαγορευομένης άμα της παρακρατήσεως τούτου". Η παρ. 2 αντικαταστάθηκε ως άνω από το Π.Δ. 136/7-16 Φεβρ. 1977 (ΦΕΚ Α' 44) και η παρ. 3 προστέθηκε από το άρθρ. 1 Π.Δ. 54/1624 Ιαν. 1979 (ΦΕΚ Α' 11). Απαγορεύσεις. Άρθρ.4.-Απαγορεύεται η υπό των φαρμακείων κατοχή προϊόντων περί των οποίων το παρόν Π.Δ/μα με αποκεκομμένον το διάτρητον πλαίσιον ή αποκεκολλημένην την αυτοκόλλητον ετικέτταν, ως επίσης η κατοχή κενών κυτίων φαρμακευτικών εν γένει προϊόντων ή αποκεκομμένων διατρήτων πλαισίων ή αποκεκολλημένων αυτοκολλήτων ετικεττών. (Αντί για τη σελ. 820,15) Σελ. 820,15(α) Τεύχος 710 – Σελ. 131 Φάρμακα-Ιδιοσκευάσματα 34.Ι.δ.34 Μεταβατικαί διατάξεις. Άρθρ.5.-1.Κατ' εξαίρεσιν των διατάξεων της παρ. 1 του άρθρ. 3 του παρόντος δύναται να διατίθενται και εις ησφαλισμένους του Δημοσίου ή ετέρων ασφαλιστικών ταμείων φαρμακευτικά ιδιοσκευάσματα ή σκευάσματα, εκ των εις αυτά υφισταμένων αποθεμάτων μη φέροντα διάτρητον πλάισιον ή αυτοκόλλητον ετικέτταν. 2.Τα κατά την προηγουμένην παράγραφον του παρόντος άρθρου υφιστάμενα αποθέματα θα απογραφούν εφ' άπαξ κατ' είδος και ποσότητα κεχωρισμένως δι' έκαστον φαρμακείον μερίμνη και ευθύνη μέλους ή μελών του Διοικητικού Συμβουλίου εκάστου Φαρμακευτικού Συλλόγου δια τα εις την δικαιοδοσίαν αυτού υπαγόμενα φαρμακεία, επί δε της επί της συσκευασίας εντύπου ονομασίας του εμπεριεχομένου ιδιοσκευάσματος ή σκευάσματος θα εναποτεθή δια σφραγίδος και ανεξιτήλου μελάνης, η ονομασία του Φαρμακευτικού Συλλόγου, η ημερομηνία σφραγίσεως και η ένδειξις "απόθεμα". "3.Η κατά τα άνω απογραφή και σφράγισις τελεί υπό τον έλεγχον και εποπτείαν των οργάνων του Υπουργείου Κοινωνικών Υπηρεσιών υποχρεουμένων των εντεταλμένων μελών του Δ.Σ. εκάστου Φαρμακευτικού Συλλόγου όπως εντός προθεσμίας εξήκοντα ημερών από της ισχύος του παρόντος υποβάλλουν εις την κατά τόπον αρμοδίαν Υπηρεσίαν του Υπουργείου Κοινωνικών Υπηρεσιών εις διπλούν κατάστασιν των εις έκαστον Φαρμακείον απογραφέντων και σφραγισθέντων φαρμακευτικών ιδιοσκευασμάτων και σκευασμάτων ως και τας σχετικάς σφραγίδας προς καταστροφήν αίτινες εν περιπτώσει υπάρξεως πλέον της μιας δι' έκαστον Σύλλογον δέον να φέρουν ειδικήν αρίθμησιν". Η παρ. 3 αντικατεστάθη ως άνω δια του Π.Δ. 136 της 7/16 Φεβρ. 1977 (ΦΕΚ Α' 44). 4.Εις τας διατάξεις του παρόντος άρθρου υπάγονται μόνον τα εις συσκευασίαν χαρτοκυτίου κυκλοφορούντα φαρμακευτικά ιδιοσκευάσματα και σκευάσματα, ρητώς απαγορευομένης της απογραφής και σφραγίσεως των εις συσκευασίαν μεταλλικών κυτίων ή ενθυλακομένων εντός φύλλων ζελατίνης ή αλουμινοχάρτου και διατιθεμένων εκ μεγάλης συσκευασίας τμηματικώς, των εις φιαλίδια άνευ χαρτοκυτίου, των ληξιπροθέσμων, των ανακληθέντων της κυκλοφορίας και όσων έχει αφαιρεθή η καταστραφή η ταινία ασφαλείας της συσκευασίας. "5.Το κατά τ' ανωτέρω ενσφράγιστον τμήμα θα επικολλάται επί της ιατρικής συνταγής ή θα διαγράφεται, αναλόγως των περιπτώσεων του άρθρ. 3 του υπ' αριθ. 883/1976 Π.Δ/τος, ή του άρθρ. 2 του παρόντος". Η παρ. 5 αντικατεστάθη ως άνω δια του Π.Δ. 136 της 7/16 Φεβρ. 1977 (ΦΕΚ Α' 44). Σελ. 820,16(α) Τεύχος 710 – Σελ. 132 Κυρώσεις. Άρθρ. 6. "Παράβασις των υπό του παρόντος Π.Δ/τος οριζομένων συνεπάγεται την εφαρμογήν των διατάξεων του τρίτου εδαφίου του άρθρ. 44 του Νόμ. 5607/1932 δια το κατώτατον όριον και των παρ. 5 και 7 του άρθρ. 19 του Ν.Δ. 96/1973 δια το ανώτατον όριον των επιβαλλομένων κυρώσεων". Το άρθρ. 6 αντικαταστάθηκε ως άνω από το άρθρ. 2 Π.Δ. 54/16-24 Ιαν. 1979 (ΦΕΚ Α' 11). Έναρξις ισχύος. Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Εις τον αυτόν επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. 34.Ι.δ.34 Φάρμακα-Ιδιοσκευάσματα